NaiveNeuron/SloPal huggingface dataset:
Zemanová, Anna, poslankyňa NR SR (2018-06-20):
Vážené pani poslankyne, vážení páni poslanci, vážení prítomní. V súlade s § 73 zákona o rokovacom poriadku som bola určená Výborom Národnej rady pre pôdohospodárstvo a životné prostredie za spravodajkyňu k návrhu uvedeného zákona, tlač 1025. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory, Ústavnoprávny výbor Národnej rady, Výbor Národnej rady pre hospodárske záležitosti a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 7. septembra 2018 a v gestorskom výbore do 10. septembra 2018. Pán predseda, prosím, otvorte všeobecnú rozpravu.
Bugár, Béla, podpredseda NR SR (2018-05-28):
Pán spravodajca, chcete sa vyjadriť k rozprave? Nie. Prerušujem rokovanie o tomto bode programu. V rokovaní teraz budeme pokračovať prvým čítaním o návrhu poslancov Petry Krištúfkovej, Zuzany Šebovej, Borisa Kollára a Ľudovíta Gogu na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku (tlač 959). Dávam teraz slovo pani poslankyni Krištúfkovej, aby návrh odôvodnila. Nech sa páči. (Rokovanie o návrhu poslancov Národnej rady Slovenskej republiky Petry Krištúfkovej, Zuzany Šebovej, Borisa Kollára a Ľudovíta Gogu na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov , tlač 959.)
Luciak, Michal, poslanec NR SR (2023-05-09):
Vážená pani ministerka, pán predsedajúci, kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený výborom pre kultúru a médiá k uvedenému návrhu zákona. Predkladám informáciu k predloženému návrhu zákona, ktorý spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor, výbor pre financie a rozpočet a výbor pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30, gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážený pán predsedajúci, ďakujem veľmi pekne, skončil som, prosím, otvorte rozpravu. Ďakujem.
Kleinert, Dana, poslankyňa NR SR (2023-12-19):
Ďakujem vám všetkým, kolegyne, kolegovia, za reakcie. Skúsim tak reagovať vo veciach, ktoré som zachytila. V podstate áno, bola by to naozaj veľmi pekná téma, keby sme vedeli tú tému chytiť odborne, vecne, po serióznej diskusii. Ono fakt by to bolo pekné pre budúcnosť Slovenska takéto niečo vytvoriť. Aj tá národná hrdosť. Ono my by sme naozaj mali byť, keď už chceme byť veľmi národní, tak mali by sme byť hrdí na poctivosť a rešpekt k odbornosti, čo sa v tejto chvíli nedeje. A naozaj že mali by sme si uvedomiť, že tradičné nie je v konflikte s novým, lebo aj to nové bude raz tradičné a tak stále dokola. To proste nie je konflikt, to je umelo vyvolané, vyvolaná falošná dilema. A ja teda úprimne nerozumiem popieračom klímy, popieračom rovnosti ľudských práv, popieračom všetkého, pretože má to, má to afekt na to, že my už proste nie sme deti, ktoré si zakryjú pred problémom oči a problém zmizne. My máme zodpovednosť a my musíme myslieť na budúcnosť a podľa toho sa aj správať. A keď už teda tvoríme nejaké politiky vrátane cestovného ruchu, tak by sme sa mali pozrieť na problém, ten rozkryť a povedať si, ako proste z neho vyjsť von a ideálne tak, aby teda sme z toho mali aj nejaký profit. A ešte k téme LGBTI+, áno, ja, samozrejme, súhlasím, že ono sú na to morálne dôvody, a viete, ono to raz príde, ono tam, takí tam páni trošku tak nesúhlasne funeli, keď som teda povedala to slovo LGBTI+, a chcela by som na to reagovať. Ono to proste raz príde, akože aj na Slovensko príde raz to, že prídeme do 21. storočia a budeme tu mať rovnosť ľudí. Ale ja tu akože apelujem na tému ekonomický efekt, pretože ten potenciál je akože naozaj veľký a ono sa nestane vôbec nič, keď tu prijmeme napríklad manželstvá rovnakého pohlavia. Jednoducho vtedy sa naplní ten, tá litera toho ministerstva, že nebude to mať efekt na manželstvo, ale, naopak teda, rozhodne to bude mať vplyv na pocit bezpečia, a tým pádom na rozvoj turizmu. Ďakujem. (Potlesk.)
Pellegrini, Peter, predseda NR SR (2014-12-02):
Prezentujme sa a hlasujme o postúpení zákona do tretieho čítania ihneď. (Hlasovanie.) Prítomných 127 poslancov, za 96, zdržalo sa 31 poslancov. Sme v treťom čítaní . Otváram rozpravu v treťom čítaní. Pýtam sa, či sa niekto hlási do rozpravy. Končím možnosť prihlásiť sa do rozpravy a vyhlasujem ju za skončenú. Pán spravodajca.
Laurenčík, Milan, podpredseda NR SR (2022-05-03):
Pán poslanec Dušan Jarjabek.
I. Šimko, minister obrany SR: (2003-01-14):
Dámy a páni, dovoľte mi, aby som však uviedol aj vážnejší dôvod, než je ten, ktorý je uvedený v tomto úvodnom slove, ktoré mi napísali moji úradníci, a to je ten, že pri každom takomto prípade, keď Národná rada rozhoduje o tom, že naši chlapci alebo nakoniec aj dievčatá pôjdu ako príslušníci ozbrojených síl mimo hraníc Slovenskej republiky, by sme mali predovšetkým zvažovať náš slovenský bezpečnostný záujem. Viete veľmi dobre, že Afganistan sa stal krajinou, ktorá bola medzinárodným cvičiskom, priestorom, kde sa pripravovali teroristi toho najhrubšieho zrna, a dodnes nie je, bohužiaľ, ešte stabilnou krajinou. Ozbrojené sily viacerých demokratických štátov, ktoré pôsobia v rámci Trvalej slobody, zabezpečujú stabilizáciu tohto priestoru sveta, priestoru, ktorý donedávna bol ohrozením vlastne všetkých pokojamilovných občanov a ľudí žijúcich na tejto planéte, a tým bol aj ohrozením Slovenskej republiky. Preto pôsobenie slovenských vojakov v Afganistane je pôsobením, ktoré je v bezpečnostnom záujme aj našich občanov a aj našej vlasti. Jednotka, ktorá pôsobí v Afganistane, nie je bojovou jednotkou, je to ženijná jednotka, ktorá spolupôsobí pri obnovovaní letiska v Bagrame. Národná rada udelila súhlas na jej vyslanie v lete minulého roku. Vyslovila ho bez toho, aby časovo obmedzila pôsobenie tejto jednotky, ale vzhľadom na to, že v úvodnom slove vtedajšieho ministra obrany sa hovorilo o tom, že táto jednotka bude pôsobiť v Afganistane len šesť mesiacov, tak sme sa rozhodli napokon predložiť tento materiál Národnej rade, pretože nechcem, aby vznikol čo len tieň podozrenia z toho, že by táto jednotka, ak zostane dlhšie, ak takto Národná rada rozhodne, že by pôsobila dlhšie, než sa uvádzalo pri rozhodovaní parlamentu v minulom roku. Preto sa uchádzam o podporu tohto návrhu a verím, že zvážite predovšetkým to, že je to súčasťou nášho slovenského bezpečnostného záujmu. Ďakujem pekne za pozornosť.
Laššáková, Jana, doterajšia podpredsedníčka NR SR (2016-03-23):
Pán poslanec Ľubomír Vážny.
Hrušovský, Pavol, podpredseda NR SR (2011-07-08):
Nech sa páči, pani poslankyňa Jurinová.
Žiga, Peter, podpredseda NR SR (2024-09-11):
Budeme pokračovať druhým čítaním o vládnom návrhu zákona o dani zo sladených nealkoholických nápojov a o zmene a doplnení niektorých zákonov. Vládny návrh zákona je pod tlačou 314, spoločná správa výborov má tlač 314a. Odovzdávam slovo ministrovi financií, aby vládny návrh zákona odôvodnil. (Rokovanie v druhom čítaní o vládnom návrhu zákona o dani zo sladených nealkoholických nápojov a o zmene a doplnení niektorých zákonov , tlač 314.)
Blanár, Juraj, podpredseda NR SR (2021-05-11):
O slovo požiadal v rozprave pán predkladateľ Miroslav Suja. Nech sa páči.
Pellegrini, Peter, predseda NR SR (2015-11-24):
Ďakujem pekne. Vyhlasujem rozpravu za skončenú. Zároveň prerušujem rokovanie o tomto bode. Teraz poprosím pána ministra, aby uviedol ďalší bod programu, ktorým je návrh na vyhlásenie obce Gabčíkovo za mesto (tlač 1794). Nech sa páči, pán minister, prosím vás, aby ste uviedli tento návrh.
Milanová, Natália, ministerka kultúry SR (2022-06-22):
Vážený pán predsedajúci, dovoľte mi, prosím, otvoriť rozpravu.
Janckulík, Igor, poslanec NR SR (2019-06-20):
Preto sa chcem spýtať, preto sa chcem, áno, preto sa chcem spýtať pána ministra. Je, pán minister, normálne, že verejné obstarávanie na polovičný profil cesty štvorkilometrový trvá dva roky? Ďalej sa chcem spýtať: je normálne, že za tri a pol roka sa nenašlo tri a pol milióna približne na projektovú prípravu ďalších dvoch úsekov, ale na sociálne balíčky sa peniaze nájdu? Ďakujem.
Bugár, Béla, podpredseda NR SR (2016-09-07):
Ďakujeme pekne. Takže prerušujem rokovanie do 17.30 a potom budeme pokračovať, myslím si, že pani Gaborčáková ešte je prihlásená do rozpravy ako posledná a potom postupujeme ďalej. (Prestávka.) (Po prestávke.)
Jarjabek, Dušan, poslanec NR SR (2021-04-30):
Ďakujem pekne za slovo, pán predsedajúci. Pán minister zdravotníctva, ja chcem sa pripojiť tiež k tým všetkým, ktorí vám držia palce. Neviem, či k tejto funkcii je hodné gratulovať (povedané s pobavením), lebo je to teda horúce kreslo a na to skutočne treba ako v prvom rade veľké schopnosti a veľké nervy. Držím vám palce, aby vám to, samozrejme, všetko vyšlo, preto lebo je to absolútne nadstranícke ministerstvo a pozerajú sa na vás všetci občania Slovenskej republiky s istou nádejou. Ja by som sa chcel spýtať ako teda človek, ktorý nie je z tejto oblasti, ako vy vidíte to vrátenie sa nemocníc do toho pôvodného režimu, v ktorom ony boli pred pandémiou. Mám na mysli isté časové horizonty, ktoré vy zo svojej funkcie a teda odbornosti môžete istým spôsobom predpokladať. A druhá otázka, samozrejme, by smerovala k Sputniku, ako už o tom hovorili teda moji kolegovia a moji predrečníci niektorí. Ja by som sa chcel spýtať vzhľadom na tie informácie, ktoré presiakli, je vlastne ten, tie vakcíny Sputniku, ktoré my máme na našom území, sú naše alebo nie sú naše, alebo vlastne ako to je? Lebo ony boli zaplatené a ruská strana vrátila finančné prostriedky, respektíve ich neprijala alebo tam boli problémy s tou dobou splatnosti, alebo ja už si to presne nepamätám, ako to bolo. Proste či ten Sputnik vlastne, ktorý je u nás na našom území, z ktorého teraz odišli isté vzorky, je náš alebo nie je náš? Či proste je vo vlastníctve Slovenskej republiky, či tá zmluva, ktorá bola teraz zverejnená, vlastne je aj nejakým spôsobom možne vykonateľná, alebo je to len v tejto chvíli už len zmluva a post teda a vlastne tie vakcíny samostatné nie sú naše. Ďakujem pekne.
Bugár, Béla, podpredseda NR SR (2011-02-03):
Na vystúpenie pána poslanca Janiša s faktickými poznámkami traja. Končím možnosť sa prihlásiť. Nech sa páči, pán poslanec Přidal.
Kollár, Boris, predseda NR SR (2020-05-13):
Prezentujeme sa a hlasujeme. (Hlasovanie.) Prítomných 140 poslancov, za 119, proti žiadny, zdržalo sa 21 poslancov. Návrh sme schválili.
Danko, Andrej, podpredseda NR SR (2023-12-07):
Ďakujem, pán poslanec. Na vystúpenie pána poslanca žiadna faktická. Pán poslanec Viskupič. (Reakcia z pléna.) Máme sedem minút, poďte. O slovo požiadal pán minister.
P. Hrušovský, podpredseda NR SR: (2002-02-13):
Páni poslanci, otváram rozpravu o tomto bode programu. Do rozpravy som nedostal žiadne písomné prihlášky. Pýtam sa, či niekto z prítomných poslancov chce vystúpiť v rozprave ústne. Konštatujem, že nie je to tak, preto vyhlasujem rozpravu o tomto bode programu za skončenú. Prosím, nebol si, pán poslanec. Nech sa páči. Pán poslanec Gašparovič chce s faktickou poznámkou. Zapnite pána poslanca, nech sa páči. Máte zapnutý mikrofón.
Drdul, Dominik, poslanec NR SR (2021-11-11):
Ďakujem veľmi pekne za slovo, pán predsedajúci. Kolegyne, kolegovia, pristúpime k hlasovaniu o pozmeňujúcich návrhoch zo správy výboru, budeme hlasovať spoločne o bodoch 1 až 13, gestorský výbor odporúča schváliť.
Draxler, Juraj, minister školstva, vedy, výskumu a športu SR (2014-12-04):
Ďakujem za slovo. Vážená pani podpredsedníčka Národnej rady Slovenskej republiky, vážené pani poslankyne, vážení páni poslanci, dovoľte, aby som v stručnosti uviedol návrh zákona, ktorým sa mení a dopĺňa zákon č. 185/2009 Z. z. o stimuloch pre výskum a vývoj a o doplnení zákona č. 595/2003 Z. z. o dani z príjmov v znení neskorších predpisov. Návrh zákona predkladáme mimo plánu legislatívnych úloh vlády. Reagujeme ním na zmenu predpisov Európskej únie, 1. júla 2014 nadobudlo účinnosť nové nariadenie Európskej komisie o vyhlásení určitých kategórií pomoci zlučiteľné s vnútorným trhom podľa čl. 117, 108 Zmluvy. Toto nariadenie nahradilo doterajšie nariadenie z roku 2008. Z nariadenia z roku 2008 vychádza zákon o stimuloch pre výskum a vývoj ako jedna zo schém zo štátnej pomoci. Nakoľko nariadenie z roku 2014 prinieslo niekoľko zmien, ktoré sa dotýkajú zákona o stimuloch, je potrebné zosúladiť ustanovenia zákona o stimuloch pre výskum a vývoj s novým nariadením. Zmeny, ktoré vyplynuli z nového nariadenia, sa týkajú okruhu projektov, ktoré je možné podporiť stimulmi, a zosúladenia terminológie. Z pohľadu okruhu projektov nariadenie už neupravuje dočasne vyslaných pracovníkov a ani pomoc súvisiacu s právami priemyselného vlastníctva, preto tieto druhy stimulov navrhujeme zo zákona vypustiť. Do pozornosti dávam, že stimuly na tieto účely ani ministerstvo neposkytlo, preto sa táto zmena nikoho nedotkne. Predkladaný návrh zákona je tak z pohľadu ministerstva technickou novelou. Vážené panie poslankyne, vážení páni poslanci, ďakujem za vašu pozornosť a dovoľujem si vás požiadať o prerokovanie a schválenie predloženého návrhu zákona do druhého čítania. Ďakujem.
Adamčík, Eduard, poslanec NR SR (2016-11-23):
Pán predsedajúci, keďže sme odhlasovali body zo spoločnej správy a hlasovali sme o podaných pozmeňujúcich návrhoch, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 136, za 50, proti 7, zdržalo sa 75, nehlasovali 4. Národná rada nebude pokračovať v rokovaní o tomto návrhu zákona, ale bude pokračovať hlasovaním v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva, tlač 1683, bod 34 schváleného programu. Opäť poprosím pani spravodajkyňu. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 1683.)
P. Hrušovský, predseda NR SR: (2002-11-19):
Otváram rozpravu o vládnom návrhu zákona o platových pomeroch sudcov v roku 2003 a dočasnom obmedzení účinnosti niektorých ustanovení zákona č. 385/2002 Z. z. Pýtam sa prítomných pánov poslancov, či sa chcú prihlásiť do rozpravy ústne, keďže som nedostal žiadne písomné prihlášky. Konštatujem, že nie je to tak. Vyhlasujem rozpravu o tomto bode programu za skončenú. A keďže neboli podané žiadne pozmeňujúce návrhy, podľa zákona o rokovacom poriadku § 86 pristúpime k hlasovaniu o vládnom návrhu zákona ako o celku. Prosím, páni poslanci, prezentujme sa a hlasujme. (Hlasovanie.) Prítomných je 129 poslancov, za návrh 70, proti 53 poslancov, zdržali sa 3 poslanci, nehlasovali 3. Konštatujem, že Národná rada Slovenskej republiky schválila návrh zákona o platových pomeroch sudov v roku 2003 a o dočasnom obmedzení  účinnosti niektorých ustanovení zákona č. 385/2002 Z. z. o sudcoch a prísediacich a o zmene a doplnení niektorých zákonov v znení zákona č. 185/2002 Z. z. Páni poslanci, teraz pristúpime k hlasovaniu o ďalšom prerokovanom návrhu zákona, ktorým je návrh zákona o platových pomeroch prokurátorov v roku 2003 a o dočasnom obmedzení účinnosti niektorých ustanovení zákona č. 154/2001 Z. z. a o prokurátoroch a právnych čakateľoch prokuratúry. Prosím, aby z poverenia gestorského výboru pán poslanec Abelovský informoval Národnú radu o odporúčaní a o stanovisku gestorského výboru. M. Abelovský, poslanec: Pán predseda, vážené kolegyne, kolegovia. Ústavnoprávny výbor Národnej rady Slovenskej republiky ako gestorský výbor podľa § 79 ods. 4 písm. d) zákona č. 350/1996 Z. z. o rokovacom poriadku Národnej rady Slovenskej republiky odporúča Národnej rade Slovenskej republiky hlasovať spoločne o bodoch 1 až 4, tlač 72a, o pozmeňujúcich návrhoch. Chcem len pripomenúť to, čo som ako spoločný spravodajca predostrel už vo štvrtok pri uvádzaní, že pri prepisovaní nastala chyba, to je bod 4 - pozmeňujúci návrh k § 7 až  § 9, kde je ustanovenie § 7 až § 9 sa vypúšťa a za § 6 je správne, nie § 7, ktorý sa vypúšťa, vkladá sa tento text. Takže, ak ste si to neopravili, tak je to len prepisovacia chyba. Upozornil som na ňu, takže budeme hlasovať, tak ako je už tento opravený návrh. Takže, pán predseda, nechávam hlasovať o týchto pozmeňujúcich návrhoch.
Hrnčiar, Andrej, podpredseda NR SR (2019-09-17):
Jedna faktická poznámka. Pán poslanec Antal.
J. Tkáčová, poslankyňa: (2004-10-19):
Predložený návrh zákona si kladie za cieľ dokončiť transformáciu poľnohospodárskych družstiev. V dôvodovej správe nie je vyčíslené, koľko percent oprávnených osôb ešte bude mať navrátené tieto vlastnícke alebo majetkové práva. Niektoré odhady hovoria, že ich zostáva zhruba 10 % vzhľadom na, teda, časté menenie právnickej formy týchto podnikov. Ale každopádne považujem za správne dať pôvodným vlastníkom rozhodovacie práva a prinútiť tých emitentov, ktorým nevydali dépeelká, aby ich vydali, alebo aby vyplatili podiely. Preto klub SDKÚ súhlasí s návrhom a podporí ho do druhého čítania. Ďakujem za pozornosť.
V. Veteška, podpredseda NR SR: (2005-05-26):
Otváram rozpravu. Pán poslanec Čaplovič za stranu Smer – Sociálna demokracia sa prihlásil za klub, potom je ešte jeden prihlásený písomne, pán poslanec Ondriaš. Tak ako prvý vystúpi pán poslanec Čaplovič.
Danko, Andrej, podpredseda NR SR (2024-04-23):
Ďakujem. Prerušujem rokovanie o tomto bode programu. Nasledujúcim bodom programu je druhé čítanie o návrhu skupiny poslancov na vydanie zákona, ktorým sa mení a dopĺňa zákon č. 206/2009 Z. z. o múzeách a galériách a ochrane predmetov kultúrnej hodnoty a o zmene zákona Slovenskej národnej rady č. 372/90 o priestupkoch v znení neskorších predpisov v znení neskorších ustanovení. Návrh zákona má tlač 154, spoločná správa výborov má tlač 154a. Dávam slovo poslancovi Michelkovi, aby za skupinu poslancov návrh zákona odôvodnil. (Rokovanie v druhom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov , tlač 154.)
Baránik, Alojz, poslanec NR SR (2018-10-24):
Ja by som trochu pritvrdil slovník. Myslím si, že toto naozaj nie je ani žiadna neodbornosť, práve naopak, ale, alebo ani lajdáckosť. Naozaj si myslím, že, naopak, je to určitý druh odbornosti, tak ako nám ten návrh predložil kolega Madej, tak všetko v ňom nasvedčuje tomu, že práve nás mal zaviesť tam, aby sme si mysleli, že jeho podstatnou časťou je to, ako sa bude 90 hlasmi voliť v prvom kole, ale v skutočnosti teraz sme po analýze, ktoré, ktorú tu prvý ukončil náš kolega lekár MUDr. Osuský, vlastne tá podstatná časť je v tom, že sa budú podľa tohto návrhu voliť i dvojičky, to znamená, že to budú dvojičky neprijateľných kandidátov, ktorí sa pridajú k už neprijateľným, k neprijateľným sudcom, ktorí už na Ústavnom súde sú, ktorí zabezpečia spoločne to, že bude neprijateľný predseda a podpredseda súdu zvolený. O tomto to celé je, ovládnutie Ústavného súdu. Čiže súhlasím s pani kolegyňou Žitňanskou, že takto sa to robiť nedá, ovšem zase je treba pripomenúť, že aj jej hlasmi sme sa dostali tam, kde sme, že sme, že tu máme koalíciu strán, ktoré nemali byť so SMER-om, ale sme sa, sme sa sem dostali. Čiže keby bola iná politická situácia, tak by tu bola aj teraz iná debata o Ústavnom súde.
Blanár, Juraj, podpredseda NR SR (2023-03-21):
Evidujem vašu prihlášku do rozpravy. Skôr ako otvorím rozpravu, bude nás informovať teraz pán poslanec Marcel Mihalik za gestorský výbor pre sociálne veci o spravodajskej informácii k tomuto návrhu zákona. Nech sa páči, pán spravodajca, máte slovo.
M. Hort, podpredseda NR SR: (2008-11-05):
Otváram rozpravu. Do rozpravy som nedostal žiadnu písomnú prihlášku, a preto sa pýtam, kto sa chce do rozpravy prihlásiť ústne. Evidujem prihlášky pánov poslancov Ľubomíra Petráka, Tibora Lebockého. Uzatváram možnosť prihlásiť sa do rozpravy ústne. A slovo má pán poslanec Ľubomír Petrák. Nech sa páči.
Hrušovský, Pavol, predseda NR SR (2011-12-01):
Panie poslankyne, otváram rozpravu. Pán poslanec Matovič, chcete sa prihlásiť do rozpravy? Nie. Preto poprosím vás, lebo svietite na svetelnej tabuli. (Reakcie z pléna.) Vyhlasujem rozpravu za skončenú. Pristúpime k hlasovaniu o zákone ako celku so schválenými pozmeňovacími návrhmi s odporúčaním gestorského výboru.
Číž, Miroslav, podpredseda NR SR (2014-12-12):
Pán poslanec Fronc.
Pellegrini, Peter, predseda NR SR (2014-11-27):
Počas hlasovania nemôžeme vstupovať do nejakých diskusií. Po hlasovaní, poprosím, pán poslanec, vám udelím hneď slovo. Pán spravodajca.
Paška, Pavol, predseda NR SR (2012-07-31):
Hlasujeme. (Hlasovanie.) 143 prítomných, 81 za, 24 proti, 38 sa zdržalo. Sme v treťom čítaní . Otváram rozpravu. Nemám prihlášku. Vyhlasujeme rozpravu za skončenú.
Pellegrini, Peter, predseda NR SR (2015-02-18):
Ďakujem pekne. Ďalej v rozprave ešte predtým, ako začnú vystupovať tí, ktorí sa prihlásili písomne, vystúpi na požiadanie minister hospodárstva pán Pavol Pavlis. Nech sa páči, máte slovo, pán minister.
Hrnčiar, Andrej, podpredseda NR SR (2019-03-27):
Pán poslanec; dve faktické poznámky; nech sa páči, pán poslanec Dostál.
P. Paška, predseda NR SR: (2007-09-24):
Otváram rozpravu. Písomnú prihlášku do rozpravy nemám. Pýtam sa, či sa chce niekto prihlásiť do rozpravy ústne. Pán poslanec Brocka. Končím možnosť prihlásiť sa do rozpravy. Nech sa páči, pán poslanec.
D. Lipšic, podpredseda vlády a minister spravodlivosti SR: (2003-01-14):
V nadväznosti na presuny kompetencií bude potrebné vykonať zmeny v osobitných predpisoch, ktoré upravujú kompetencie a pôsobnosť orgánov štátnej správy v dotknutých oblastiach. Vláda preto svojím uznesením uložila príslušným členom vlády vypracovať a predložiť na rokovanie vlády novely dotknutých právnych predpisov tak, aby mohli byť predložené do parlamentu a nadobudnúť účinnosť spolu s účinnosťou tohto návrhu novely zákona. Otázky právneho nástupníctva, ako aj prechodu práv a povinností z pracovnoprávnych vzťahov a iných právnych vzťahov a otázky prechodu správy majetku štátu sú riešené v intertemporálnych ustanoveniach tohto návrhu zákona. Návrh obsahuje aj úpravy legislatívnotechnického charakteru, ktorých potreba bola vyvolaná zmenami uskutočnenými prijatím niektorých osobitných zákonov, najmä zákona o štátnej službe. Článkom 2 sa navrhuje doplniť § 163 zákona o štátnej službe o nový odsek, ktorý upravuje systemizáciu a limity počtov štátnozamestnaneckých miest na rok 2003. V roku 2002 totiž nebolo možné predložiť spolu s návrhom štátneho rozpočtu aj systemizáciu v štátnej službe, t. j. uplatniť postup podľa § 12 zákona vzhľadom na to, že predseda Úradu pre štátnu službu bol vymenovaný a samotný úrad bol zriadený fakticky až v marci predchádzajúceho roku. Je preto nevyhnutné, aby vláda schvaľovala limity počtov zamestnancov rozpočtových kapitol vrátane štátnych zamestnancov pre tento rok. Vážené pani poslankyne, vážení páni poslanci, prosím vás o podporu tohto vládneho návrhu zákona a jeho prerokovanie v druhom čítaní. Ďakujem.
Žiga, Peter, podpredseda NR SR (2024-02-07):
Ďalšou v rozprave vystúpi pani poslankyňa Darina Luščíková, nech sa páči, pani poslankyňa.
Laššáková, Jana, podpredsedníčka NR SR (2014-02-07):
Pán poslanec Mikloško, nech sa páči.
A. Korba, poslanec: (2008-09-10):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 27. schôdze Národnej rady Slovenskej republiky. Konštatujem, že uvedený návrh spĺňa z formálno-právnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý aj účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskych spoločenstiev i v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 26. augusta 2008 č. 762 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo, životné prostredie a ochranu prírody, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodársku politiku a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný vládny návrh zákona prerokovali do 20. októbra 2008 a gestorský výbor do 21. októbra 2008. Pani predsedajúca, skončil som, otvorte, prosím, rozpravu.
M. Hort, poslanec: (2002-05-23):
Chcem upozorniť najskôr predkladateľa, že akokoľvek sa bude snažiť komentovať takýto návrh vo vzťahu k starostom a primátorom, tak je to nepravdivé tvrdenie. Tento návrh nie je namierený proti starostom a primátorom, tento návrh má trošku inú ambíciu. Ja som predtým, ako som sa zoznámil s tým návrhom, ktorý máte v laviciach a ktorý naozaj je zrelý na kritiku, ktorá tu odznela, mal som možnosť komunikovať jednak s ministerstvom vnútra aj s legislatívcami z Národnej rady s cieľom dosiahnuť určitý názor na to, či sa to dá zlepšiť pozmeňujúcimi návrhmi. Na rozdiel od kolegu Bajana – a Vilo Sopko to nepovedal tak jednoznačne, on to dal v alternatíve – si myslím, že by sme mohli tento návrh pustiť do druhého čítania s tým, že k paragrafom, ku ktorým konkrétne trebárs aj kolega z výboru Vilo Sopko rozprával, to znamená § 5, ktorý hovorí o dĺžke funkčného obdobia. Tam sa jednoducho dá urobiť doplňujúci návrh, ktorý preberie to, čo už máme v inom zákone zakotvené. § 6 ods. 4, § 7 ods. 2, § 9, kde by mali byť explicitne vypísané povinnosti kontrolóra samosprávneho kraja. Toto všetko je už dnes spracované do formy pozmeňujúceho návrhu, ktorý by chcel byť vami vypočutý jednak vo výbore, jednak potom v spoločnej správe pri druhom čítaní. Z tohto pohľadu ako spravodajca k tomuto zákonu, ako človek, ktorý tiež cíti, že vo vzťahu k tomuto stavu máme ešte určité legislatívne dlhy, aj vzhľadom na to, že tu pribudli kontrolóri, ktorí sú kontrolórmi samosprávnych krajov, by som chcel navrhnúť, aby sme pustili tento zákon do druhého čítania pri hlasovaní s tým, že všetko to, čo tu odznelo, by mohlo byť pozmeňujúcimi návrhmi dopracované. Ďakujem veľmi pekne za pozornosť.
Mičovský, Ján, poslanec NR SR (2014-04-01):
Nie, sťahujem celý tento pozmeňujúci.
Dostál, Ondrej, poslanec NR SR (2016-11-30):
Pán poslanec Bagačka, nepochybujem, že viacerí z vás to berú úplne, ale úplne inak, pokiaľ ide o rozdávanie tých dedomrázovských darčekov, ktoré robí Ficova vláda počas výjazdových zasadnutí. Najmä to berú úplne, ale úplne inak nominanti strany SMER – sociálna demokracia, ktorí z tých darčekov profitujú, o tom nemám najmenšiu pochybnosť. To, o čom bol môj príspevok a o čom sa tu vedie debata, nie je o tom, či regióny potrebujú viacej peňazí alebo nie, ale o tom, že ak regióny majú dostať viac peňazí, tak či sa to má udiať tak, že viac peňazí budú mať samosprávy, obecné, ale aj regionálne samosprávy a tie budú robiť regionálny rozvoj, lebo tie sú v regiónoch, tie poznajú problémy a tie by mali niesť aj zodpovednosť za to, ako sa to územie rozvíja. Keď budeme mať decentralizovanú moc v krajine, tak budeme môcť aj porovnávať, ako je ktorá koncepcia regionálneho rozvoja úspešná. To, čo som ja namietal vo svojom vystúpení, je to, že nemala by túto kompetenciu vykonávať štátna správa, lebo dnes je to v rukách štátu, a v rukách štátu neznamená, že to musia napísať úradníci niekde v Bratislave a že do toho nemôžu byť zapojení aj nejakí regionálni aktéri. O tom, ako je to úspešné a aký to má zmysel, si potom môžme povedať po pár rokoch, keď uvidíme, že či tie akčné plány naozaj k niečomu viedli, alebo to bolo len súčasť toho piár, ktoré doteraz bolo robené cez hasičské striekačky a futbalové ihriská a teraz bude ďalšie.
Hort, Milan, podpredseda NR SR (2011-02-01):
Ďakujem pekne. Posledným s faktickou poznámkou prihlásený je pán poslanec Peter Kalist, nech sa páči.
Simon, Zsolt, poslanec NR SR (2015-10-30):
Ďakujem pekne. Je mi nesmierne ľúto, že predseda vlády Slovenskej republiky sa bojí pozrieť opozícii tvárou v tvár na reakciu na svoje vystúpenie. Musím povedať, že, tak ako kolega Abrhan pripomenul, z posledných 10 rokov 8 rokov za dianie v zdravotníctve zodpovedá osobne, opakujem, osobne Robert Fico. On menoval ministrov zdravotníctva, on odsúhlasoval a schvaľoval ľudí, ktorí sa dostali do vysokých pozícií, ktoré prispeli k použitiu peňazí v zdravotníctve. Dovoľte, aby som pripomenul, v spise Gorila sa uvádza, citujem: „Fakt je taký, že my Fica financujeme osem rokov,“ povedal Haščák podľa Gorily v júni 2006. Na Vazovovej ulici sa riešilo aj zdravotníctvo. Pán premiér, to vy ste boli ten, ktorý ste Pente sľúbili a garantovali, že s Paškom sa dá dlhodobo počítať v zdravotníctve. Podľa Hanzela, vášho bývalého spolustraníka, ste povedali, teda povedal, že vy ručíte svojou hlavou za financovanie svojej strany. Osobne si myslím, že vy ste vazalom alebo drží vás niekto za niečo pri svojom rozhodovaní. To nie vy určujete tých, ktorí budú sedieť na stoličke ministra zdravotníctva, ale asi od niekoho to dostávate. Za peniaze pre sponzorov ste asi ochotný zapredať aj zdravie občanov vlastnej krajiny. Občania tejto krajiny si nezaslúžia mať Roberta Fica za predsedu vlády tejto krajiny. Nezaslúžia si. Vy a strana SMER nechránite občanov tejto krajiny, nezáleží vám na ich zdraví, záleží iba na jednom jedinom a ochraňujete jedno jediné... (Prerušenie vystúpenia časomerom.)
J. Slabý, poslanec: (2008-12-03):
Pán predsedajúci, dajte, prosím, hlasovať o bodoch spoločnej správy 1 až 4 a 6 až 8 s návrhom gestorského výboru uvedené body schváliť.
Bugár, Béla, podpredseda NR SR (2018-10-24):
Nech sa páči, prezentujme sa a hlasujme. (Hlasovanie.) Prítomných 146, za 131, zdržalo sa 15 poslancov. Návrh sme schválili. Pán poslanec Baláž, nech sa páči, uveďte hlasovanie v prvom čítaní o vládnom návrhu zákona o finančnej správe (tlač 1131). (Hlasovanie o vládnom návrhu zákona o finančnej správe a o zmene a doplnení niektorých zákonov , tlač 1131.)
Danko, Andrej, predseda NR SR (2017-05-10):
Prosím, prezentujme sa a hlasujme. (Hlasovanie.) Prítomných 137 poslancov, za 123, zdržali sa 13, nehlasoval 1. Konštatujem, že Národná rada schválila navrhované uznesenie. Pokračujeme hlasovaním o bode 10 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie (tlač 446). Spoločným spravodajcom je predseda výboru pre pôdohospodárstvo a životné prostredie poslanec Peter Antal. Prosím ho, aby uvádzal hlasovanie. (Hlasovanie o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a ktorým sa dopĺňa zákon Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov , tlač 446.)
Remišová, Veronika, poslankyňa NR SR (2023-06-28):
Ďakujem. To bola len oprava hlasovania, čiže... (Prerušenie vystúpenia predsedajúcim.)
Bugár, Béla, podpredseda NR SR (2011-03-30):
Pán poslanec Zajac, nech sa páči, môžete reagovať na faktickú.
Ondruš, Branislav, poslanec NR SR (2011-11-29):
V poriadku. Ďakujem pekne, pán predseda. Pán minister, to, čo ste „zabudli“ vo svojom výklade dodať je, že tú pokutu dá inšpektorát práce tomu zamestnávateľovi, ktorý zanedbal predpisy a ktorý zanedbal starostlivosť o bezpečnosť a zdravie pri práci toho človeka. A to je veľmi dôležité, pretože tu skutočne ide o to, že ten inšpektorát, samozrejme, môže pôsobiť aj preventívne a môže kontrolovať dodržiavanie týchto predpisov, o tom sa budeme rozprávať pri ďalšom prezidentom vrátenom zákone, aj predtým, než sa takáto tragédia stane. Áno, ja si myslím, že ak zamestnávateľ nedodrží predpisy, ak zamestnávateľ, nech je veľký alebo malý, nedodrží predpisy takým spôsobom, že jeho zamestnanec v dôsledku tejto jeho zlej činnosti príde o život, tak má dostať pokutu najmenej 33 000 eur, pretože potom sa môže stať, ak dostane pokutu 1 000 eur, že síce my zachránime ten podnik a ďalšie dve alebo tri pracovné miesta, ale postupne aj tí ďalší dvaja a traja zamestnanci môžu dôjsť k úrazu s následkom smrti a o chvíľu tam nebude nikto. Takže, áno, pán minister, ja si myslím, že hodnota ľudského života musí byť najmenej 33 000 eur, teda ak hovoríme konkrétne o tomto zákone a ja viem aj vy dobre viete, že ani tak nie je možné vyčísliť hodnotu ľudského života. A práve preto, že tu skutočne ide vlastne o kombináciu prevencie s represiou, tu ide o hrozbu v prípade, že sa nedodržujú predpisy, je to ustanovenie tak, ako je v súčasnosti platné, správne. A práve preto je nesprávne, to čo ste vy navrhli.
Matovič, Igor, poslanec NR SR (2016-09-23):
Pán predsedajúci, kolegovia, kolegyne, dovoľte, aby som na úvod požiadal pána predsedajúceho, aby požiadal pána premiéra Slovenskej republiky, ktorá sa podľa ústavy zodpovedá Národnej rade Slovenskej republiky, aby sa dostavil na tento mimoriadny bod. (Reakcia z pléna.)
Blanár, Juraj, podpredseda NR SR (2022-11-15):
Pán poslanec Urban s faktickou poznámkou.
Kaliňák, Robert, poslanec NR SR (2018-05-11):
Ďakujem pekne. Bola to veľká karikatúra. Bolo to predovšetkým veľká karikatúra, toto vystúpenie, aj reakcie na neho. Zabudli ste na jednu základnú vec. Sú určité ústavné práva, ktoré sú ústavou chránené, právo na súkromie, právo na integritu osobnosti. A to práve chráni trestný čin ohovárania. A čo je hlavná vec, pani Milanová, pani poslankyňa, v tomto, tomto trestnom čine, kto uvedie nepravdivý údaj. Žiadne právo v ústave nedovoľuje nikomu klamať a hovoriť o niekom nepravdivé veci, hanlivé a akékoľvek iné. A vy ste v takom exemplárnom konflikte záujmov, pani poslankyňa, neviem, či ste naplnili všetky tie povinnosti, ktoré máte. Ak ste v konflikte záujmov, musíte to oznámiť do zápisu, orgán to zapíše podľa zákona o konflikte záujmov. Neviem, či ste to urobili pred svojím vystúpením, lebo to musíte urobiť pred svojím vystúpením. To sú takzvané zákony a zákony treba dodržiavať. A tam platí, že vy ste dneska vlastne v konflikte záujmov v tom, že váš manžel, ktorý uviedol nepravdivé údaje, za ktoré bol odsúdený, ale ešte nie právoplatne, ak si dobre pamätám, ešte bude možno nejaký právoplatný súd, tak v mene toho sa, dávate zmenu Trestného zákona, kde hovoríte, že však písať klamstvá je v poriadku. Kľudne píšme klamstvá, veď teda načo máme ústavu, v ktorej sa garantuje, že každá osoba má právo na svoje súkromie, právo na ochranu svojho súkromia?! Všetci môžu písať klamstvá. A nie je pravda, že by v západnej Európe toto neexistovalo. V západnej Európe nie je výnimočné, že novinár ide do väzenia aj na tvrdý trest, ak napíše o komkoľvek, nielen o politikovi, aj o akomkoľvek podnikateľovi, súkromnej osobe niečo, čo nie je pravda. Lebo súčasťou novinárskej práce nie je písať klamstvá. Súčasťou, citovali ste tu najväčších politikov, ale oni všetci hovorili o tom, že pravda, aj keď je nepríjemná, pravda nie je klamstvo.
M. Sabolová, poslankyňa: (2010-02-02):
A druhá moja poznámka je tá, lebo aj toto je jeden z nástrojov, o ktorom ste hovorili, že by mal prispieť k zamestnanosti alebo k zlepšeniu čísiel v nezamestnanosti, koľko sociálnych podnikov bude musieť ešte byť zrušených, aby ste začali kontrolovať aj svojich vlastných, verných, ako nakladajú nielen s finančnými prostriedkami tejto krajiny, ale aj s európskymi zdrojmi.
Zelník, Štefan, poslanec NR SR (2017-12-06):
Ďakujem pekne za slovo. Ja len, pán kolega, troška sa vrátim k tej histórii, ako bolo s poplatkami. Zajacove poplatky, dvadsaťkorunáčky, ja len chcem sa dostať k tomu, čo ste hovorili, to bola povinnosť. Pacient vošiel do ambulancie a musel zaplatiť 20 korún. Tie sa zrušili, potom prišli poplatky tzv. za prednostné vyšetrenie. Tam treba povedať, zase zlyhali mnohí kolegovia, ktorí tak isto začali vyberať od pacientov, nemalo to nijaký systém, všetko sa zrušilo a do zákona sa dostalo, že lekár, ktorý má zmluvu so zdravotnou poisťovňou, nesmie vybrať od pacienta ani cent. A tu práve táto novela hovorí o tom, že doplnkové ordinačné hodiny, to nie je povinnosť ani lekára, ani pacienta, je to, poviem, aby to bolo zrozumiteľné, lekár kvázi po pracovnej dobe môže pacienta ošetriť a za jeho prácu si môže, za svoju prácu si môže vypýtať odmenu, aj tá je limitovaná do výšky 30 euro. Teda lekár po pracovnej dobe podľa súčasného právneho stavu nesmie od pacienta, alebo nemohol mu pacient zaplatiť, napriek tomu, že ten lekár by bol ochotný a bol by v tej ambulancii zostal dlhšie. Nuž, ako to riešiť? Riešiť to nejakými, poviem, naturálnymi produktami alebo šedou ekonomikou? Čiže tento zákon zavádza do tohoto nejaký systém, kde hovorí, áno, môže ti pacient zaplatiť za tvoju prácu, ale lieky a všetky vyšetrenia už sú hradené zo zdravotného poistenia. Je to na báze dobrovoľnosti toho lekára a aj samozrejme toho pacienta. Čiže toto je diametrálny rozdiel. Škoda, že sa tento inštitút zneužil a strašilo sa obyvateľstvo s tým, že teda budú platiť 30- alebo 50-eurové poplatky, čo absolútne nie je pravda. Ďakujem.
Osuský, Peter, poslanec NR SR (2017-03-28):
Ďakujem pekne, pani predsedajúca. Pán poslanec Budaj, ďakujem vám. Hovorili ste vlastne z duše mojej a za mňa, takže sa uskromním faktickou poznámkou k tomuto bodu. Musím povedať, že keď Sanhedrin, chodiac od Eneáša ku Kaifášovi, nevedel, čo s tým, tak to poslal Pontskému Pilátovi. To, čo teraz robí koalícia, je, že hľadá 90 pontských pilátov. Deväťdesiat tých, ktorí si umyjú ruky nad nehoráznym činom, ktorý bol nezmazateľnou škvrnou našich moderných dejín, a posiela to tam, kde, a teraz nechcem byť zlý, cíti nádej, že sa na tejto hanebnej kauze vytvorí sarkofág ako v Černobyle, že sa raz a navždy pochová pod nepohnuteľnú betónovú platňu a tým sa vec navždy uzavrie. Ja mám pocit, že v tomto parlamente zastupujem svojich voličov, keď hovorím o svojich, hovorím o svojich voličoch. A mám pocit, že moji voliči si želajú, aby sme hlasovali za návrh, ktorého som kosignatár a ktorého je predkladateľom, je pán poslanec Budaj, lebo to je jasná a priama cesta. To je to biblické áno, áno, nie, nie. Nehľadajme alibistickú výhybku. Nemyslím si, že odo mňa moji voliči čakajú, že budem alibista. Nehľadím na to, koľkí budú hlasovať tak ako ja, ale ja svoj hlas a čin výhybkára, ja sa nepridám k tejto výhybke, ja svoj hlas tomuto riešeniu neodovzdám, lebo si myslím, že navrhnutý bod programu, ktorý dáva tomuto rozhodujúcemu zákonodarnému orgánu právomoc, tento nemá právo odovzdávať niekomu inému.
Gröhling, Branislav, poslanec NR SR (2017-09-11):
Vážený pán predsedajúci, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a gestorský výbor do 32 dní od prerokovaného návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Nemky, Martin, poslanec NR SR (2017-03-30):
Pán predsedajúci, ďakujem pekne za slovo. Pán kolega Blaha, ďakujem za vystúpenie jasné, výstižné a hlavne argumentačné. Možno nerozumiem kolegom z SaS, keď už aj ich šéf to pochopil nakoniec, a teda odsúdil, možno potrebujú len čas. Ďakujem pekne.
Mizík, Stanislav, poslanec NR SR (2018-05-28):
Ďakujem za slovo. Je to tak, Marian, na Slovensku je už všetko dôležitejšie ako nenarodené deti. Porovnanie s tými vajciami vtákov a ľudským embryom je perfektné. Toto je presne trefný príklad zvrátenej liberálnej demokracie, ktorá už vôbec nie je demokracia a už vôbec nie liberálna. Je to zločinný štátny systém s fašizoidnými prvkami. Povoľovanie vrážd detí v lone matky a zakrývať to tzv. voľbou, slobodnou voľbou ženy je fašizoidný prvok či metóda boľševických vražedných čistiek, však aj nežiaducich kulakov bolo treba zničiť a namiesto nich mať masu rovnakých mladých alebo starších ľudí a potom, ale týmto pádom vlastne oni mali nahradiť roľníkov. A v našom prípade, v prípade Európy je to masa z Blízkeho východu a z Afriky. Ďakujem za slovo.
Glváč, Martin, podpredseda NR SR (2016-10-26):
Ďakujem. Pýtam sa, či sa chce niekto prihlásiť do rozpravy ústne. Jeden pán poslanec. Ukončujem možnosť sa prihlásiť. Nech sa páči, pán poslanec Osuský.
Počiatek, Ján, minister dopravy, výstavby a regionálneho rozvoja SR (2015-06-16):
Ďakujem za slovo. Vážený pán predsedajúci, vážené panie poslankyne, vážení páni poslanci, na rokovanie Národnej rady Slovenskej republiky predkladám vládny návrh zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov. Predloženým návrhom zákona sa do právneho poriadku Slovenskej republiky transponujú viaceré smernice, napríklad smernica Komisie 2012/34/EÚ, ktorou sa zriaďuje jednotný európsky železničný priestor, smernica Komisie 2014/88/EÚ, ktorou sa menia spoločné bezpečnostné ukazovatele a spoločné metódy na výpočet nákladov v prípade nehôd, ďalej smernica Komisie 2014/82/EÚ, ktorou sa menia všeobecné odborné znalosti, zdravotné požiadavky a požiadavky súvisiace s preukazmi rušňovodičov. Návrhom zákona sa súčasne upravujú ustanovenia, ktorých zmena vyplynula z aplikačnej praxe zákona č. 513/2009 Z. z. o dráhach a o zmene a doplnení niektorých zákonov v znení neskorších predpisov, ako aj zákona č. 514/2009 Z. z. o doprave na dráhach v znení neskorších predpisov. Taktiež sa upravujú ustanovenia vyplývajúce z nesprávnej transpozície smernice Európskeho parlamentu a Rady 2008/57/ES týkajúce sa schvaľovania typov dráhových vozidiel, ktoré boli prerokované so zástupcami Európskej komisie. Ďakujem za slovo, skončil som.
Zmajkovičová, Renáta, podpredsedníčka NR SR (2012-07-31):
S faktickými poznámkami osem poslancov, desať. Poprosím, pán poslanec Kuffa je posledný? Desať poslancov. Pán poslanec Kuffa bol posledný. Nech sa páči, pán poslanec Brocka.
Bugár, Béla, podpredseda NR SR (2016-11-29):
Nech sa páči, prezentujme sa a hlasujme o návrhu prerokovať tento návrh zákona v treťom čítaní. (Hlasovanie.) Prítomných 142 poslancov, za 125, zdržalo sa 17 poslancov. Sme v treťom čítaní , otváram rozpravu a pýtam sa, či sa hlási niekto do rozpravy. Konštatujem, že nie, vyhlasujem rozpravu za skončenú. Nech sa páči, záverečné hlasovanie.
F. Mikloško, poslanec: (2005-05-11):
Po prvé, ak niekto povie – a mám na mysli vás, bohužiaľ, pán poslanec Banáš, že vás musím menovať –, že eutanázia je sekundárny problém, tak bol by som rád, keby ste si to premysleli druhýkrát, lebo to sú veľmi vážne slová. A na adresu pána poslanca Mečiara. Pán poslanec Mečiar, tak ako vy ste povedali, že to bol výborný prejav, ja som mal viac takých výborných, len vy ste tu nie vždy, takže nepočuli ste ich. (Smiech v sále.) Ale dovoľte, aby som aj ja vám vyslovil jeden obdiv. Proste vy ste veľký v tom, že ste dokázali byť veľký v hlasovaní za zvrchovanosť a dokážete byť veľký aj v hlasovaní proti zvrchovanosti Slovenska. V tom je môj obdiv voči vám nekonečný a som presvedčený, že takto vás prijímajú aj obyvatelia Slovenska. Gratulujem.
Glváč, Martin, podpredseda NR SR (2019-09-13):
Pán poslanec Jarjabek.
F. Petrák, poslanec: (2001-12-04):
Pán predsedajúci, otvorte rozpravu.
Danko, Andrej, predseda NR SR (2019-04-05):
Ďakujem. Pán poslanec Baránik, pripraví sa pán poslanec Janckulík.
T. Cabaj, podpredseda NR SR: (2010-06-10):
Otváram rozpravu. Konštatujem, že písomne sa do rozpravy nikto neprihlásil. Panie poslankyne, poslanci, kto má záujem sa prihlásiť do rozpravy ústne? Nikto. Končím možnosť prihlásiť sa do rozpravy. Vyhlasujem rozpravu za skončenú. Pán minister ani spravodajca sa nemajú k čomu vyjadriť, rozprava neprebehla. Prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa dopĺňa zákon č. 569/2007 Z. z. o geologických prácach (geologický zákon) v znení neskorších predpisov . Vládny návrh zákona je pod tlačou 1551, spoločná správa výborov má tlač 1551a. Prosím ministra životného prostredia Jozefa Medveďa, aby vládny návrh zákona odôvodnil.
Hrnčiar, Andrej, podpredseda NR SR (2017-06-13):
Prosím, prezentujme sa a hlasujme. (Hlasovanie.) Prítomných 140, za 80, proti 58, zdržal sa 1, nehlasoval 1. Konštatujem, že Národná rada po opätovnom prerokovaní schválila novelu zákona č. 250/2012 Z. z. o regulácii v sieťových odvetviach, vrátenú prezidentom Slovenskej republiky. Pán poslanec Jahnátek, prosím vás, nevyrušujte. Pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl (povedané so smiechom), pardon, a školských zariadení, tlač 610. Nech sa páči, pán poslanec Petrák. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa menia a dopĺňajú niektoré zákony , tlač 610.)